CELEX: 32020D1550
Language: et
Date: 2020-10-23 00:00:00
Title: Komisjoni rakendusotsus (EL) 2020/1550, 23. oktoober 2020, millega kehtestatakse aastateks 2021–2025 mitmeaastane kontrollikava, mille alusel komisjoni eksperdid teevad liikmesriikides liidu toidutarneahela alaste õigusaktide kohaldamise kontrolli

26.10.2020   
               
               
                  ET
               
               
                  Euroopa Liidu Teataja
               
               
                  L 354/9
               
            
         KOMISJONI RAKENDUSOTSUS (EL) 2020/1550,
         23. oktoober 2020,
         millega kehtestatakse aastateks 2021–2025 mitmeaastane kontrollikava, mille alusel komisjoni eksperdid teevad liikmesriikides liidu toidutarneahela alaste õigusaktide kohaldamise kontrolli
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 118 lõike 1 punkti a,
         ning arvestades järgmist:
         
                     (1)
                  
                  
                     Liidu toidutarneahela õigusnormide täitmise tagamise eest vastutavad liikmesriigid, kelle pädevad asutused jälgivad ja kontrollivad ametliku kontrolli abil, et asjaomaseid liidu nõudeid järgitakse ja nende täitmist tagatakse tõhusalt. Paralleelselt selle järelevalve ja kontrolliga on määruse (EL) 2017/625 artikliga 116 nõutud, et komisjoni eksperdid teeksid liikmesriikides kontrolle, sealhulgas auditeid liidu õigusaktide kohaldamise kohta. Neid komisjoni kontrolle tuleks teha toidu- ja söödaohutuse, loomade tervise ja heaolu, taimetervise ja taimekaitsevahendite suhtes ning riiklike kontrollisüsteemide toimimise ja neid kontrollisüsteeme rakendavate pädevate asutuste suhtes, võttes arvesse koostoimet ühise põllumajanduspoliitika kontrollikorraga.
                  
               
                     (2)
                  
                  
                     Komisjon on koostanud mitmeaastase kontrollikava aastateks 2021–2025, mis on kooskõlas komisjoni ametiajaga ja kajastab komisjoni prioriteete. Selle kohaseid kontrolle teevad komisjoni eksperdid liikmesriikides, et kontrollida õigusaktide kohaldamist eespool nimetatud valdkondades. Prioriteetide seadmisel kasutati eri kriteeriume, muu hulgas kindlakstehtud risk tarbijatele, loomadele või taimedele, liikmesriikide varasemad tulemused piirkonnas, tootmismaht ning teave asjakohastest allikatest (nt Euroopa Toiduohutusamet) ning ametliku kontrolli teabehaldussüsteemist (IMSOC) ja selle komponentidest.
                  
               
                     (3)
                  
                  
                     Selle mitmeaastase kontrollikavaga toetatakse komisjoni prioriteetseid valdkondi, milleks on „Euroopa roheline kokkulepe“ (2) ja „Strateegia „Talust taldrikule“ õiglase, tervisliku ja keskkonnahoidliku toidusüsteemi edendamiseks“ (3). Kontrollikava aitab ka kaasa ühise põllumajanduspoliitika järelevalvele kooskõlas nõuetele vastavuse eeskirjadega, mis on sätestatud Euroopa Parlamendi ja nõukogu määruses (EL) nr 1306/2013 (4). Mitmeaastase kontrollikavaga ette nähtud kontrollid võimaldavad komisjonil täita oma õiguslikku kohustust teha järelevalvet liidu õiguse kohaldamise üle, kontrollides, et liikmesriikide ametlikud kontrollid asjaomastes valdkondades on kooskõlas liidu õigusaktidega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lisas on esitatud mitmeaastane kontrollikava aastateks 2021–2025, mida järgivad liikmesriikides komisjoni eksperdid, nagu on ette nähtud määruse (EL) 2017/625 artikli 116 lõikega 1.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 23. oktoober 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 95, 7.4.2017, lk 1.
         
            (2)  COM(2019) 640 final.
         
            (3)  COM(2020) 381 final.
         
            (4)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).
      
      
         
            LISA
            Käesolevas lisas on esitatud selliste kontrollide kava, mida komisjoni eksperdid teevad määrusega (EL) 2017/625 hõlmatud valdkondades liikmesriikides aastatel 2021–2025.
            Komisjon on asjaomaseks ajavahemikuks kindlaks määranud teatavad prioriteetsed teemad sellistes valdkondades nagu toidu ja sööda ohutus, toidu kvaliteet, loomade tervis ja heaolu, taimetervis, taimekaitsevahendid ning riiklike kontrollisüsteemide ja pädevate asutuste toimimine.
            Komisjoni kontrollid hõlmavad kõiki liikmesriike kõigis prioriteetsetes teemades. Konkreetseid teemasid, mille suhtes tehakse individuaalseid kontrolle, kohandatakse vastavalt iga riigi olukorrale.
            Komisjoni eksperdid teevad kontrolle, sealhulgas kohapealseid kontrolle, auditeid ja dokumendianalüüse kooskõlas määruse (EL) 2017/625 artikliga 116.
            Liikmesriikides aastatel 2021–2025 järgitav komisjoni mitmeaastane kontrollikava, mille alusel kontrollitakse eeskirjade kohaldamist määruse (EL) 2017/625 artikli 1 lõikes 2 loetletud valdkondades, hõlmab ka muid kõnealuses määruses kontrollimiseks ettenähtud valdkondi, nagu pettus ja impordikontroll. Kontrollikava on esitatud käesoleva lisa punktides 1–10 (jaotus teemade ja konkreetse eesmärkide kaupa) ning punktis 11 (jaotus aastate kaupa).
            1.   Toit ja toiduohutus
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Loomne toit
                        
                        
                           (nt imetajate ja lindude liha ja sellest saadud toodete, piima ja piimatoodete ning kalandustoodete ohutus ja elusate kahepoolmeliste karploomade tootmishügieen)
                        
                     
                     
                        Kontrollida, kuidas liikmesriigid järgivad kohaldatavaid liidu toiduohutusalaseid õigusakte, millega reguleeritakse loomse toidu tootmist ja turule laskmist (mis hõlmab ka jälgitavust ja märgistamist, sealhulgas geneetiliselt muundatud organismide puhul), pöörates erilist tähelepanu imetajate ja lindude lihale ja sellest saadud toodetele, piimale ja piimatoodetele, kalandustoodetele ja elusatele kahepoolmelistele karploomadele, ning kontrollida vastava ametliku kontrolli tegemist.
                     
                  
                        
                           Toidu kaudu levivad zoonoosid
                        
                        
                           (nt Salmonella)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse toidu kaudu levivate zoonooside tõrjet, pöörates erilist tähelepanu komisjoni kaasrahastatud riiklike veterinaarprogrammide rakendamise tasemele ja nende tulemuslikkusele, ning kontrollida vastava ametliku kontrolli tegemist.
                     
                  
                        
                           Mitteloomne toit
                        
                        
                           (nt puu- ja köögiviljade, ürtide, vürtside ning idandite ohutus)
                        
                     
                     
                        Kontrollida, kuidas liikmesriigid järgivad kohaldatavaid liidu toiduohutusalaseid õigusakte, millega reguleeritakse mitteloomse toidu tootmist ja turule laskmist (mis hõlmab ka jälgitavust ja märgistamist, sealhulgas geneetiliselt muundatud organismide puhul), pöörates erilist tähelepanu mikrobioloogilisele ohutusele, ning kontrollida vastava ametliku kontrolli tegemist.
                     
                  
                        
                           Jäägid elusloomades ja loomses toidus
                        
                        
                           (veterinaarravimite, pestitsiidide ja saasteainete jäägid)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse veterinaarravimite, pestitsiidide ja saasteainete jääke elusloomades ja loomses toidus.
                        Kontrollida, et liikmesriikide esitatud jääkide kontrolli kavad vastavad asjakohastes liidu õigusaktides sätestatud nõuetele.
                     
                  
                        
                           Saasteained mitteloomses toidus
                        
                        
                           (nt mükotoksiinid)
                        
                     
                     
                        Kontrollida liikmesriikide mitmeaastaste riiklike kontrollikavade ja nendega seotud aruannete põhjal, kas mitteloomses toidus sisalduvate saasteainete ametlik kontroll vastab asjaomastes kohaldatavates liidu õigusaktides sätestatud nõuetele.
                     
                  2.   Sööt ja söödaohutus
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Üldine söödahügieen
                        
                        
                           (söödahügieen, ettevõtete tunnustamine ja registreerimine, jälgitavus, märgistamine ja saasteained)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse söödahügieeni, pöörates erilist tähelepanu söödahügieenile, ettevõtete tunnustamisele ja registreerimisele, saasteainetele ning jälgitavusele ja märgistamisele, sealhulgas geneetiliselt muundatud organismide puhul, ning kontrollida vastava ametliku kontrolli tegemist.
                     
                  
                        
                           Ravimsööt
                        
                     
                     
                        Kontrollida, kuidas liikmesriigid järgivad ravimsööda tootmist reguleerivaid liidu õiguslikke nõudeid, mida kohaldatakse alates 2022. aasta jaanuarist.
                     
                  
                        
                           Loomsed kõrvalsaadused ja neist saadud tooted
                        
                        
                           (lihasektor, töötlemisettevõtted)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse liidus toodetud või liidu turule lastud loomsete kõrvalsaaduste ja nendest saadud toodete käitlemist, kasutamist ja kõrvaldamist, pöörates erilist tähelepanu lihasektorile ja töötlemisettevõtetele, ning kontrollida vastava ametliku kontrolli tegemist.
                     
                  3.   Loomatervis
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Aktiivsed episootilised haigused
                        
                        
                           (nt sigade Aafrika katk, lindude kõrge patogeensusega gripp)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse peamiste aktiivsete loomataudide (nagu sigade Aafrika katku ja lindude kõrge patogeensusega gripi) tõrjet, ning kontrollida vastava ametliku kontrolli tegemist.
                     
                  
                        
                           Muu kui toidu kaudu levivad zoonoosid
                        
                        
                           (nt marutaud)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse muu kui toidu kaudu levivate zoonooside tõrjet, pöörates erilist tähelepanu komisjoni kaasrahastatud riiklike veterinaarprogrammide rakendamise tasemele ja nende tulemuslikkusele, ning kontrollida vastava ametliku kontrolli tegemist.
                     
                  
                        
                           Ensootilised haigused
                        
                        
                           (nt tuberkuloos, brutselloos)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse ensootiliste haiguste tõrjet, pöörates erilist tähelepanu komisjoni kaasrahastatud riiklike veterinaarprogrammide rakendamise tasemele ja nende tulemuslikkusele, ning kontrollida vastava ametliku kontrolli tegemist.
                     
                  
                        
                           Valmisolek ja ennetamine
                        
                        
                           (erandolukorras tegutsemise kava)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse valmisolekut tulla toime mitme episootiliste haiguste puhanguga, ning kontrollida vastava ametliku kontrolli tegemist.
                     
                  4.   Loomade heaolu
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Transport
                        
                        
                           (veokõlbmatud loomad, loomaveolaevad, võõrutamata vasikad, loomade transiidiks kasutatavad kontrollpunktid)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse loomade heaolu transpordi ajal, pöörates erilist tähelepanu veokõlbmatutele loomadele, loomaveolaevadele, võõrutamata vasikatele ja loomade transiidiks kasutatavatele kontrollpunktidele, ning kontrollida vastava ametliku kontrolli tegemist.
                     
                  
                        
                           Põllumajandusettevõttes
                        
                        
                           (munakanad)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse munakanade heaolu nende pidamise ajal, ning kontrollida vastava ametliku kontrolli tegemist.
                     
                  
                        
                           Tapmine
                        
                        
                           (mäletsejalised, kodulinnud)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse mäletsejaliste ja kodulindude heaolu tapmise ajal, ning kontrollida vastava ametliku kontrolli tegemist.
                     
                  5.   Taimetervis
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Taimekahjurite puhangud
                        
                        
                           (märkimisväärset ohtu kujutavad)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse liidu territooriumil avastatud taimekahjurite tõrjet, pöörates erilist tähelepanu märkimisväärset ohtu kujutavatele kahjuritele, näiteks Xylella fastidiosa, tomati-pruunmädaniku viirusele, männi nematoodile, sikkudele perekonnast Anoplophora, perekonda Trioza kuuluvatele kahjuritele ja teistele prioriteetsetena kindlaks määratud kahjulikele organismidele, ning kontrollida vastava ametliku kontrolli tegemist.
                     
                  
                        
                           Valmisolek ja ennetamine
                        
                        
                           (erandolukorras tegutsemise kava)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse taimetervise alaste erandolukorras tegutsemise kavade koostamist ja ajakohastamist.
                     
                  
                        
                           Taimede, taimsete saaduste ja muude objektide vedu liidu piires
                        
                        
                           (taimepassid)
                        
                     
                     
                        Kontrollida, kuidas liikmesriigid järgivad kohaldatavaid liidu taimetervisealaseid õigusakte, millega reguleeritakse taimede, taimsete saaduste ja muude objektide vedu liidu piires, pöörates erilist tähelepanu taimepassidele, ning kontrollida vastava ametliku kontrolli tegemist.
                     
                  6.   Taimekaitsevahendite turulelaskmine ja kasutamine ning pestitsiidide säästev kasutamine
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Taimekaitsevahendid
                        
                        
                           (pestitsiidide lubamine, turustamine ja kasutamine; pestitsiidide jäägid)
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse taimekaitsevahendite lubamist, turulelaskmist ja kasutamist ning pestitsiidide jääke, ning kontrollida vastava ametliku kontrolli tegemist.
                     
                  
                        
                           Pestitsiidide säästev kasutamine
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse pestitsiidide säästvat kasutamist, ning kontrollida vastava ametliku kontrolli tegemist.
                     
                  7.   Toidu kvaliteet
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Mahepõllumajandus
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse mahetoodete tootmist ja märgistamist (sealhulgas geneetiliselt muundatud organismide jälgitavust ja märgistamist), ning kontrollida vastava ametliku kontrolli tegemist.
                     
                  
                        
                           Geograafilised tähised
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse geograafiliste tähiste (kaitstud päritolunimetuste (KPN), kaitstud geograafiliste tähiste (KGT) ja garanteeritud traditsiooniline toodete (GTT)) puhul tootmist ja märgistamist, ning kontrollida vastava ametliku kontrolli tegemist.
                     
                  8.   Kolmandatest riikidest pärit loomade ja kaupade sisenemine liitu
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Loomade ja kaupade ametlik kontroll
                        
                     
                     
                        Kontrollida, et liikmesriigid täidavad oma kohustusi, mis on seotud kolmandatest riikidest liitu sisenevate loomade ja kaupade ametliku kontrolli tegemisega.
                        Kontrollida, et kolmandatest riikidest liitu sisenevad loomad ja kaubad vastavad liitu sisenemise suhtes kohaldatavatele liidu üld- ja erinõuetele.
                        Erilist tähelepanu pööratakse määrusega (EL) 2017/625 kehtestatud eeskirjadele ning sellega seotud delegeeritud ja rakendusaktidele.
                     
                  
                        
                           Piiripunktide vastavus nõuetele
                        
                     
                     
                        Kontrollida, et liikmesriikide poolt määramiseks esitatud piiripunktid vastavad enne nende määramist miinimumnõuetele, mis on kohaldatavates liidu õigusaktides sätestatud piiripunktide, sealhulgas kontrollikeskuste kohta.
                        Kontrollida, et piiripunktid, määratud sisenemiskohad, sisenemiskohad ja esimesed sissetoomiskohad, mis on määruse (EL) 2017/625 artikli 61 lõike 2 kohaselt ümber määratud, vastavad kohaldatavatele miinimumnõuetele.
                        Kontrollida, et määruse (EL) 2017/625 artikli 53 lõike 1 punktis a osutatud muud kontrollpunktid kui piiripunktid vastavad kohaldatavatele miinimumnõuetele.
                     
                  
                        
                           Ametlik taimetervisekontroll
                        
                     
                     
                        Kontrollida, et liikmesriigid täidavad oma kohustusi, mis on seotud kolmandatest riikidest liitu sisenevate taimede, taimsete saaduste ja muude objektide ametliku taimetervisekontrolliga.
                        Tagada, et kolmandatest riikidest liitu sisenevad taimed, taimsed saadused ja muud objektid vastavad selleks, et need võiksid liitu siseneda, kohaldatavatele liidu taimetervise nõuetele.
                     
                  9.   Antimikroobikumiresistentsus
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Zoonootiliste ja kommensaalsete bakterite antimikroobikumiresistentsuse seire
                        
                     
                     
                        Kontrollida, kuidas liikmesriigid järgivad õigusakte, millega reguleeritakse zoonootiliste ja kommensaalsete bakterite antimikroobikumiresistentsuse seiret, ning aidata seega täielikult rakendada 2017. aasta Euroopa terviseühtsuse tegevuskava antimikroobikumiresistentsuse vastu võitlemiseks (1).
                     
                  10.   Toidutarneahela üldaspektid
            
            
                        Prioriteetne teema
                     
                     
                        Konkreetsed eesmärgid
                     
                  
                        
                           Pettus
                        
                     
                     
                        Kontrollida, kuidas liikmesriigid järgivad kohaldatavaid liidu õigusakte, millega reguleeritakse toidutarneahelas kasutatavate pettuslike või ebaausate tavade kindlakstegemist ja nende suhtes järelmeetmete võtmist, ning kontrollida vastava ametliku kontrolli tegemist.
                     
                  
                        
                           Auditisoovituste järelmeetmed
                        
                        
                           (sektoris ja üldiselt)
                        
                     
                     
                        Kontrollida, et liikmesriigid võtavad asjakohaseid järelmeetmeid komisjoni kontrollide käigus kindlakstehtud konkreetsete või süstemaatiliste puuduste kõrvaldamiseks.
                     
                  
                        
                           Ekspordikontroll
                        
                     
                     
                        Kontrollida liikmesriikide ametlikku kontrolli, mis on tehtud ekspordi sertifitseerimisnõuete täitmise kohta.
                     
                  11.   2021.–2025. aasta mitmeaastase kontrollikava jaotus aastate kaupa
            
            
                        Valdkond
                     
                     
                        Prioriteetne teema
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Toit ja toiduohutus
                        
                     
                     
                        
                           Loomne toit
                        
                     
                     
                        
                           Imetajate ja lindude liha ja sellest saadud toodete, piima ja piimatoodete, kalandustoodete ja elusate kahepoolmeliste karploomade ohutus
                        
                     
                  
                        
                           Toidu kaudu levivad zoonoosid
                        
                     
                     
                        
                           Prioriteetsed zoonoosid
                        
                        (näiteks Salmonella)
                     
                  
                        
                           Mitteloomne toit
                        
                     
                     
                        
                           Puu- ja köögiviljade, ürtide, vürtside ning idandite ohutus
                        
                     
                  
                        
                           Jäägid
                        
                     
                     
                        
                           Jäägid elusloomades ja loomses toidus
                        
                     
                  
                        
                           Saasteained
                        
                     
                     
                        
                           Saasteained mitteloomses toidus
                        
                     
                  
                        
                           Sööt ja söödaohutus
                        
                     
                     
                        
                           Sööda ohutus
                        
                     
                     
                        
                           Üldine söödahügieen
                        
                     
                     
                         
                     
                  
                         
                     
                     
                        
                           Ravimsööt
                        
                     
                  
                        
                           Loomsed kõrvalsaadused ja neist saadud tooted
                        
                     
                     
                         
                     
                  
                        
                           Loomatervis
                        
                     
                     
                        
                           Aktiivsed episootilised haigused
                        
                     
                     
                        
                           Prioriteetsed haigused
                        
                        (näiteks sigade Aafrika katk, lindude kõrge patogeensusega gripp)
                     
                  
                        
                           Muu kui toidu kaudu levivad zoonoosid
                        
                     
                     
                        
                           Prioriteetsed zoonoosid
                        
                        (näiteks marutaud)
                     
                  
                        
                           Ensootilised haigused
                        
                     
                     
                        
                           Haigused, mille suhtes rakendatakse tõrjekavasid
                        
                        (näiteks tuberkuloos, brutselloos)
                     
                  
                        
                           Valmisolek ja ennetamine
                        
                     
                     
                         
                     
                     
                        
                           Loomatervishoiualane erandolukorra plaanimine
                        
                     
                  
                        
                           Loomade heaolu
                        
                     
                     
                        
                           Transport
                        
                     
                     
                         
                     
                     
                        
                           Veokõlbmatud loomad, loomaveolaevad, võõrutamata vasikad
                        
                     
                     
                         
                     
                  
                        
                           Loomade transiidiks kasutatavad kontrollpunktid
                        
                     
                     
                         
                     
                  
                        
                           Põllumajandusettevõttes
                        
                     
                     
                        
                           Munakanad
                        
                     
                     
                         
                     
                  
                        
                           Tapmine
                        
                     
                     
                        
                           Mäletsejalised, kodulinnud
                        
                     
                     
                         
                     
                  
                        
                           Taimetervis
                        
                     
                     
                        
                           Taimekahjurite puhangud
                        
                     
                     
                        
                           Prioriteetsed kahjurid
                        
                        (näiteks Xylella fastidiosa, tomati-pruunmädaniku viirus, männi nematood, sikud perekonnast Anoplophora, perekonda Trioza kuuluvad kahjurid)
                     
                  
                        
                           Valmisolek ja ennetamine
                        
                     
                     
                         
                     
                     
                        
                           Taimetervishoiualane erandolukorra plaanimine
                        
                     
                  
                        
                           Taimede, taimsete saaduste ja muude objektide vedu liidu piires
                        
                     
                     
                         
                     
                     
                        
                           Taimepassid
                        
                     
                  
                        
                           Taimekaitsevahendid ja pestitsiidide säästev kasutamine
                        
                     
                     
                        
                           Taimekaitsevahendid
                        
                     
                     
                         
                     
                     
                        
                           Pestitsiidide lubamine, turustamine ja kasutamine
                        
                     
                  
                        
                           Pestitsiidide jäägid
                        
                     
                  
                        
                           Pestitsiidide säästev kasutamine
                        
                     
                     
                        
                           Pestitsiidide säästev kasutamine
                        
                     
                  
               
            
                        Valdkond
                     
                     
                        Prioriteetne teema
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Toidu kvaliteet
                        
                     
                     
                        
                           Mahepõllumajandus
                        
                     
                     
                        
                           Mahepõllumajandus
                        
                     
                  
                        
                           Geograafilised tähised
                        
                     
                     
                        
                           KPNi, KGT, GTT kasutamine ja märgistamine
                        
                     
                  
                        
                           Kolmandatest riikidest pärit loomade ja kaupade sisenemine liitu
                        
                     
                     
                        
                           Loomade ja kaupade ametlik kontroll
                        
                     
                     
                        
                           Loomade ja kaupade ametlik kontroll
                        
                     
                  
                        
                           Piiripunktid
                        
                     
                     
                        
                           Piiripunktide vastavus nõuetele
                        
                     
                  
                        
                           Ametlik taimetervisekontroll
                        
                     
                     
                        
                           Taimede, taimsete saaduste ja muude objektide ametlik taimetervisekontroll
                        
                     
                     
                         
                     
                  
                        
                           ANTIMIKROOBIKUMIRESISTENTSUS
                        
                     
                     
                        
                           Seire
                        
                     
                     
                         
                     
                     
                        
                           Zoonootiliste ja kommensaalsete bakterite antimikroobikumiresistentsuse seire
                        
                     
                  
                        
                           Toidutarneahela üldaspektid
                        
                     
                     
                        
                           Pettus
                        
                     
                     
                        
                           Kohapealne kord pettuslike ja ebaausate tavade vastu võitlemiseks
                        
                     
                     
                         
                     
                  
                        
                           Järelmeetmed
                        
                     
                     
                        
                           Auditisoovituste järelmeetmed
                        
                     
                  
                        
                           Eksport
                        
                     
                     
                        
                           Komisjoni järelevalve liikmesriikide poolt ekspordi sertifitseerimisnõuete täitmise kohta tehtud ametliku kontrolli üle
                        
                     
                  
               (1)  COM(2017) 339 final.